Gradonačelnik

KLASA: 363-01/18-09/03

URBROJ: 2117/01-01-19-10

Dubrovnik, 17. lipnja 2019.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.),gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Odluke o izmjenama i dopunama Odluke o komunalnom redu i upućuje se Gradskom vijeću Grada Dubrovnika na raspravljanje i donošenje.
2. Tekst prijedloga Odluke iz točke 1. ovoga Zaključka je sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu Grada Dubrovnika, Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća Grada Dubrovnika, ovdje
2. Upravni odjel za komunalne djelatnosti i mjesnu samoupravu, ovdje
3. Evidencija
4. Pismohrana

**PRIJEDLOG**

Na temelju članka 104. stavka 1. Zakona o komunalnom gospodarstvu ("Narodne novine" broj 68/18 i 110/18. – Ustavna odluka) i članka 32. Statuta Grada Dubrovnika ("Službene glasnik Grada Dubrovnika" broj: 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradsko Vijeće Grada Dubrovnika, na \_\_ sjednici održanoj \_\_\_\_\_\_\_\_\_\_\_\_ 2019. godine, donijelo je

ODLUKU

o izmjeni i dopuni

Odluke o komunalnom redu

Članak 1.

U Odluci o komunalnom redu („Službeni glasnik Grada Dubrovnika“, broj: 10/09., 2/10., 6/11., 2/12., 5/14., 8/14., 8/14., 19/15.,10/16., 2/18. i 13/18.),(dalje: Odluka) iza članka 36. dodaje se novi članak 36.a, koji glasi:

„ (1) Otvori na zgradama u Povijesnoj jezgri Grada, moraju biti tradicionalnog izgleda i boje.

(2) Pod otvorima na zgradama iz stavka 1. ovog članka podrazumijevaju se ulazna vrata, izlozi, prozori i drugi otvori na zgradama.

(3) Na otvorima zgrada u Povijesnoj jezgri Grada zabranjeno je postavljanje bankomata kao i drugih uređaja (npr. televizije, frižideri i sl.), te reklamnih ormarića.

(4) Postojeći bankomati u Povijesnoj jezgri Grada moraju se ukloniti u roku 30 dana od dana stupanja na snagu ove odluke, ukoliko vlasnik, odnosno, korisnik prostora ne ishodi suglasnost ili odobrenje Ministarstva kulture, Uprave za zaštitu kulturne baštine Konzervatorskog odjela u Dubrovniku.“

Članak 2.

U Odluci u članku 125. st.1. iza točke 8. dodaje se nova točka 8a i glasi:

„ -ako postavi bankomat, i druge uređaje (npr. televiziju, frižider i sl.) te reklamni ormarić na otvore zgrada u Povijesnoj jezgri Grada (članak 36a.)

Članak 3.

Ova Odluka stupa na snagu osmog dana od dana objave u Službenom glasniku Grada Dubrovnika.

Predsjednik Gradskog vijeća

mr.sc. Marko Potrebica

O b r a z l o ž e n j e

PRAVNA OSNOVA

Zakon o komunalnom gospodarstvu („Narodne novine“ broj: 68/18. i 110/18.)

OSNOVNI CILJ

Sve veća zainteresiranost novčarskih institucija za pružanjem usluga korisnicima putem bankomata u posljednje vrijeme znatno se povećala. Bankomati, uređaji za pružanje novčarskih usluga uočavaju se na mnogobrojnim zgradama u Povijesnoj jezgri Grada, te svojim izgledom narušavaju izgled pročelja zgrada u zaštićenoj povijesnoj jezgri Grada

U cilju smanjenja broja lokacija, odnosno, prostora za postavljanjem bankomata predloženom Odlukom o izmjenama i dopunama Odluke o komunalnom redu propisuje se zabrana postavljanja bankomata, ali i drugih uređaja na otvorima zgrada u povijesnoj jezgri.

Predloženi članak 1. Odluke o izmjenama i dopunama Odluke o komunalnom redu, glasi:

„ (1) Otvori na zgradama u Povijesnoj jezgri Grada, moraju biti tradicionalnog izgleda i boje.

(2) Pod otvorima na zgradama iz stavka 1. ovog članka podrazumijevaju se ulazna vrata, izlozi, prozori i drugi otvori na zgradama.

(3) Na otvorima zgrada u Povijesnoj jezgri Grada zabranjeno je postavljanje bankomata kao i drugih uređaja (npr. televizije, frižideri i sl.), te reklamnih ormarića

(4) Postojeći bankomati u Povijesnoj jezgri Grada moraju se ukloniti u roku 30 dana od dana stupanja na snagu ove odluke, ukoliko vlasnik, odnosno, korisnik prostora ne ishodi suglasnost ili odobrenje Ministarstva kulture, Uprave za zaštitu kulturne baštine Konzervatorskog odjela u Dubrovniku.“

Upravni odjel za komunalne djelatnosti i

mjesnu samoupravu

KLASA: 363-01/18-09/03

URBROJ: 2117/01-03-19-9

Dubrovnik, 17. lipnja 2019.

GRADONAČELNIK GRADA DUBROVNIKA

o v d j e

PREDMET: Prijedlog zaključka o utvrđivanju prijedloga Odluke o izmjenama i dopunama

Odluke o komunalnom redu

Sve veća zainteresiranost novčarskih institucija za pružanjem usluga korisnicima putem bankomata u posljednje vrijeme znatno se povećala. Bankomati, uređaji za pružanje novčarskih usluga uočavaju se na mnogobrojnim zgradama u Povijesnoj jezgri Grada, te svojim izgledom narušavaju izgled pročelja zgrada u zaštićenoj povijesnoj jezgri Grada.

U cilju smanjenja broja lokacija, odnosno, prostora za postavljanjem bankomata predloženom Odlukom o izmjenama i dopunama Odluke o komunalnom redu propisuje se zabrana postavljanja bankomata, ali i drugih uređaja na otvorima zgrada u povijesnoj jezgri.

Predloženi članak 1. Odluke o izmjenama i dopunama Odluke o komunalnom redu, glasi:

„ (1) Otvori na zgradama u Povijesnoj jezgri Grada, moraju biti tradicionalnog izgleda i boje.

(2) Pod otvorima na zgradama iz stavka 1. ovog članka podrazumijevaju se ulazna vrata, izlozi, prozori i drugi otvori na zgradama.

(3) Na otvorima zgrada u Povijesnoj jezgri Grada zabranjeno je postavljanje bankomata kao i drugih uređaja (npr. televizije, frižideri i sl.), te reklamnih ormarića

(4) Postojeći bankomati u Povijesnoj jezgri Grada moraju se ukloniti u roku 30 dana od dana stupanja na snagu ove odluke, ukoliko vlasnik, odnosno, korisnik prostora ne ishodi suglasnost ili odobrenje Ministarstva kulture, Uprave za zaštitu kulturne baštine Konzervatorskog odjela u Dubrovniku.“

U svezi iznesenoga, predlaže se gradonačelniku Grada Dubrovnika donošenje sljedećeg

Z A K L J U Č K A

1. Utvrđuje se prijedlog Odluke o izmjenama i dopunama Odluke o komunalnom redu i upućuje se Gradskom vijeću Grada Dubrovnika na raspravljanje i donošenje.
2. Tekst prijedloga Odluke iz točke 1. ovoga Zaključka je sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu Grada Dubrovnika, Zlatko Uršić.

Pročelnik

Zlatko Uršić, dipl. iur.

DOSTAVITI:

1. Gradonačelnik Grada Dubrovnika, ovdje
2. Služba Gradskog vijeća, ovdje
3. Evidencija,
4. Pismohrana